text: Park Jongemastate
  Jongemastate (of: Raerder Bosk), fuort ten noarden fan Raerd, is it park fan de eardere Jongemastate, dêr't allinne de poarte fan bewarre bleaun is. It park is sa'n 2 bunder grut. Hoewol't de hege beammen mei in soad roekenêsten it meast yn it each falle, is it park ferneamd fanwege de rike stinzefloara. Yn 'e maitiid binne it ûnder oaren it Ayttablomke, de Holwoartel, it Maarteblomke en de Helmblom dy't it park kleur jouwe.